Document ID: 31980D1096

NEUVOSTON PÄÄTÖS,
tehty 11 päivänä marraskuuta 1980,
yhteisön rahoitustoimista klassisen sikaruton hävittämiseksi (80/1096/ETY)
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 43 artiklan,
ottaa huomioon komission ehdotuksen (),
ottaa huomioon Euroopan parlamentin lausunnon (),
ottaa huomioon talous- ja sosiaalikomitean lausunnon (),
sekä katsoo, että
yksi yhteisön tehtävistä eläinlääkintäalalla on karjan terveydentilan parantaminen karjankasvatuksen paremman tuottavuuden varmistamiseksi,
lisäksi tämänlaatuisen toiminnan on kaupankäynnin osalta myötävaikutettava jäsenvaltioiden välisessä tuoreen lihan tai elävien eläinten kaupassa jäljellä olevien, terveystilanteessa vallitsevista eroista johtuvien esteiden poistamiseen,
yhteisö on jo toteuttanut tätä varten toimenpiteitä nautaeläinten tiettyjen tautien osalta,
vastaavanlaisia aloitteita on tehty sianliha-alalla ja ne ovat, sikäli kuin niiden päämääränä on perustamissopimuksen 39 artiklan 1 kohdan a alakohdassa määriteltyjen tavoitteiden saavuttaminen, yhteisen maatalouspolitiikan rahoituksesta 21 päivänä huhtikuuta 1970 annetun neuvoston asetuksen (ETY) N:o 729/70 (), sellaisena kuin se on viimeksi muutettuna asetuksella (ETY) N:o 929/79 (), 6 artiklan 1 kohdan mukaista yhteistä toimintaa,
koska yhteisö osallistuu kyseisen yhteisen toiminnan rahoitukseen, sen on voitava varmistautua siitä, että jäsenvaltioiden yhteisen toiminnan täytäntöönpanemiseksi antamat määräykset edistävät yhteisen toiminnan tavoitteiden saavuttamista; tätä varten olisi määrättävä menettelystä, jolla toteutetaan jäsenvaltioiden ja komission tiivis yhteistyö, ja
tämän yhteisen toiminnan täydellisen onnistumisen varmistamiseksi olisi toimittava siten, että kansalliset hävittämissuunnitelmat, joiden toteuttaminen on aloitettu, voidaan saattaa menestyksekkäästi päätökseen; tämän vuoksi on syytä järjestää mahdollisuus tilanteen kehittymisen perusteella tarkastaa arviot, joihin tämä toiminta perustuu siltä osin, kun on kyse sekä toiminnan toteuttamiseksi tarpeellisista rahavaroista että toiminnan kestosta,
ON TEHNYT TÄMÄN PÄÄTÖKSEN:
1 artikla
Toiminnasta, joka muodostuu, siinä määrin kuin sillä pyritään perustamissopimuksen 39 artiklan 1 kohdan a alakohdassa määriteltyjen tavoitteiden saavuttamiseen, asetuksen (ETY) N:o 729/70 6 artiklan 1 kohdan mukaisesta yhteisestä toiminnasta, säädetään:
P yhteisön toimenpiteistä klassisen sikaruton torjumiseksi 22 päivänä tammikuuta 1980 annetussa neuvoston direktiivissä 80/217/ETY ()
ja
P yhteisön alueen klassisesta sikarutosta vapaaksi tekemistä ja vapaana säilyttämistä koskevista edellytyksistä 11 päivänä marraskuuta 1980 annetussa neuvoston direktiivissä 80/1095/ETY().
2 artikla
1. Yhteisen toiminnan toteuttamisaika on viisi vuotta.
2. Euroopan maatalouden ohjaus- ja tukirahaston, jäljempänä "rahasto", rahoitusosuudeksi vahvistetaan 35 miljoonaa Euroopan laskentayksikköä.
3 artikla
1. Kun kyseessä ovat osana yhteistä toimintaa toteutetut toimenpiteet, jäsenvaltioiden menoihin annetaan tukea rahaston ohjausosastosta 2 artiklassa ilmoitetuissa rajoissa.
2. Rahaston ohjausosastosta korvataan jäsenvaltioille osana 5 artiklassa tarkoitettua suunnitelmaa:
a)
enintään 50 prosenttia kuluista, jotka aiheutuvat korvausten maksamisesta omistajille eläinten teurastamisesta ja hävittämisestä,
b)
enintään 0,125 Euroopan laskentayksikköä kiireellisten rokotuksen yhteydessä sellaista rokoteannosta kohden, joka on käytetty jäsenvaltiossa tai alueella, joka on virallisesti tunnustettu sikarutosta vapaaksi alueeksi direktiivin 80/1095/ETY 7 artiklan 2 kohdassa säädettyä menettelyä noudattaen, tai jäsenvaltiossa tai alueella, jolla rokotus on ollut kiellettyä vähintään kolmen kuukauden ajan, kuitenkin sillä edellytyksellä, että rokotetut siat on tarkoitettu teurastettaviksi kolmen kuukauden kuluessa kyseisestä rokotuksesta,
c)
enintään 0,125 Euroopan laskentayksikköä sellaista rokoteannosta kohden, joka on käytetty tietyillä määrätyillä alueilla direktiivin 80/1095/ETY 7 artiklan mukaisesti hyväksytyn hävittämissuunnitelman täytäntöönpanemiseksi, siten että tämän korvauksen maksaminen rajoitetaan suunnitelman kahteen ensimmäiseen täytäntöönpanovuoteen,
d)
enintään yksi Euroopan laskentayksikkö sellaista näytettä kohden, joka on tutkittu laboratoriossa osana joukkotutkimusta tilojen tai alueiden julistamiseksi virallisesti sikarutosta vapaaksi.
3. Myös direktiivin 80/1095/ETY mukaisiin toimenpiteisiin, jotka ovat välittömästi seurausta sikaruton esiintymisestä jäsenvaltiossa, joka on virallisesti vapaa tästä taudista, sovelletaan 2 kohtaa.
4. Tämän artiklan soveltamista koskevat yksityiskohtaiset säännöt annetaan asetuksen (ETY) N:o 729/70 13 artiklassa säädettyä menettelyä noudattaen.
5. Jäsenvaltioiden toteuttamiin toimenpiteisiin voidaan antaa yhteisön rahoitustukea ainoastaan, jos niitä koskevista määräyksistä on tehty 5 artiklan 3 kohdan mukaisesti puoltava päätös.
4 artikla
1. Maksuhakemukset koskevat jäsenvaltioille yhden kalenterivuoden aikana aiheutuneita kuluja ja ne toimitetaan komissiolle ennen seuraavan vuoden heinäkuun 1 päivää.
2. Rahaston tuen myöntämisestä päätetään asetuksen (ETY) N:o 729/70 7 artiklan 1 kohdan mukaisesti.
3. Tämän artiklan soveltamista koskevat yksityiskohtaiset säännöt annetaan asetuksen (ETY) N:o 729/70 13 artiklassa säädettyä menettelyä noudattaen.
5 artikla
1. Jäsenvaltioiden on toimitettava komissiolle tiedoksi direktiivin 80/1095/ETY 3 artiklassa säädetty suunnitelma ennen sen täytäntöönpanoa ja viimeistään 31 päivänä joulukuuta 1981.
Kuitenkin, kyseinen päivämäärä:
a)
ei ole peruste suhteessa sellaisiin jäsenvaltioihin, jotka ovat virallisesti sikarutosta vapaita ja jotka ovat menettäneet tämän ominaisuuden 2 artiklan 1 kohdassa määrätyn toiminnan kestoaikana taudin ilmenemisen ja jatkumisen seurauksena,
b)
voidaan korvata päivämäärällä 31 päivä joulukuuta 1982 6 artiklassa määrättyä menettelyä noudattaen, jos osoittautuu, että suunnitelman täytäntöönpano määrättyyn päivämäärään mennessä aiheuttaa tietyille jäsenvaltioille huomattavia vaikeuksia.
2. Jäsenvaltioiden on viipymättä toimitettava komissiolle tiedoksi 3 artiklan 2 tai 3 kohdan soveltamiseksi toteutetut toimenpiteet, jos sikaruttoa esiintyy.
3. Komissio tutkii 1 ja 2 kohdan mukaisesti tiedoksi toimitetut suunnitelmat tai toimenpiteet määrittääkseen suhteessa kyseisten suunnitelmien tai toimenpiteiden yhdenmukaisuuteen 1 artiklassa tarkoitetun sääntelyn kanssa sekä ottaen huomioon tämän sääntelyn tavoitteet, täyttyvätkö yhteisön rahoitustuelle asetetut edellytykset. Suunnitelmien tai toimenpiteiden vastaanottamista seuraavien kahden kuukauden kuluessa komissio toimittaa pysyvälle eläinlääkintäkomitealle päätösluonnoksen. Komitea antaa lausuntonsa 6 artiklassa määrättyä menettelyä noudattaen. Rahastokomiteaa kuullaan rahoituksellisissa kysymyksissä.
4. Komissio tekee säännöllisiä tarkastuksia paikalla varmistautuakseen suunnitelmien täytäntöönpanosta eläinlääketieteelliseltä kannalta.
Jäsenvaltioiden on annettava tarpeelliset määräykset kyseisten tarkastusten helpottamiseksi ja erityisesti sen takaamiseksi, että asiantuntijoilla on sitä pyytäessään käytettävissään kaikki suunnitelmien toteuttamisen arvioimiseen tarvittavat tiedot ja asiakirjat.
Tämän artiklan soveltamista koskevat yleiset määräykset, erityisesti siltä osin, kun on kyse ensimmäisessä alakohdassa tarkoitettujen tarkastusten toistumistiheydestä ja niiden täytäntöönpanoa koskevista yksityiskohtaisista säännöistä sekä siltä osin, kun on kyse eläinlääkintäalan asiantuntijoiden nimeämisestä, ja menettelystä, jota eläinlääkintäalan asiantuntijoiden on noudatettava laatiessaan kertomustaan, vahvistetaan 6 artiklassa määrättyä menettelyä noudattaen.
6 artikla
1. Tapauksissa, joissa viitataan tässä artiklassa määriteltyyn menettelyyn, asian saattaa päätöksellä 68/361/ETY () perustetun pysyvän eläinlääkintäkomitean, jäljempänä "komitea", käsiteltäväksi sen puheenjohtaja omasta aloitteestaan tai jäsenvaltion edustajan pyynnöstä.
2. Komiteassa jäsenvaltioiden äänet painotetaan perustamissopimuksen 148 artiklan 2 kohdassa määrätyllä tavalla. Puheenjohtaja ei osallistu äänestykseen.
3. Komission edustaja tekee komitealle ehdotuksen tarvittavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa tarkasteltavien kysymysten kiireellisyyden mukaan. Lausunto annetaan neljänkymmenenyhden äänen enemmistöllä.
4. Komissio päättää toimenpiteistä, joita sovelletaan välittömästi, kun toimenpiteet ovat komitean lausunnon mukaisia. Jos toimenpiteet eivät ole komitean lausunnon mukaisia tai lausuntoa ei ole annettu, komissio antaa viipymättä neuvostolle ehdotuksen tarvittavista toimenpiteistä. Neuvosto päättää toimenpiteistä määräenemmistöllä.
Jos neuvosto ei ole ratkaissut asiaa kolmen kuukauden kuluttua siitä päivästä, jona asia on tullut vireille neuvostossa, komissio tekee päätöksen ehdotetuista toimenpiteistä, joita sovelletaan välittömästi, jollei neuvosto ole yksinkertaisella enemmistöllä hylännyt mainittuja toimenpiteitä.
7 artikla
Edellä olevaa 6 artiklaa sovelletaan 21 päivään kesäkuuta 1981.
8 artikla
Komissio antaa ennen 1 päivää heinäkuuta 1983 neuvostolle kertomuksen tämän päätöksen täytäntöönpanosta.
9 artikla
Tämä päätös on osoitettu kaikille jäsenvaltioille.
Tehty Brysselissä 11 päivänä marraskuuta 1980.

Labels: 5
20
0
6
15